عالیملر کاربوندیوکسیدین یاراداجاغی فسادلار حاقدا خبردارلیق ائدیب.
آخار. آذ خبر وئریر کی، »ناتورا» ژورنالیندا ۶۰ علم آدامی و اقتصادیاتچیلارین، سیاستچیلرین ایمضا آتدیغی مقالهده ۲۰۲۰-جی ایلدهن سونرا ایللیک کاربوندیوکسید میقدارینین سرعتله آرتاجاغی بیلدیریلیب. دونیا بو وضعیته سئیرچی قالارسا، پاریس ایقلیم سازیشینده هدفلنمیش نتیجهنین الده اولونماسی غیری-ممکنه چئوریلر. بو ایسه دونیا اوچون آغیر فسادلارا گتیریب چیخارار.
۲۰۱۵-جی ایلین دکابریندا ۱۹۰-دان چوخ اؤلکه طرفیندن راتیفاکسییا اولونان پاریس ایقلیم سازیشی آتموسفره بوراخیلان ایستیخانا گازی توللانتیلارینی ۲۰۳۰-جو ایله قدر ۵۶ میلیارد تون آزالتماغی نظرده توتور. بو، گلوبال ایستیلشمهنی عصرین سونونا قدر ۲ درجهدن آشاغی سالماغا حسابلانیب.
azb_Arab azb_Arab azb_Arab